Panters (met SA kaptein) verslind TakbokkeDie Panters van die Amerikaanse Suide, met ʼn Suid-Afrikaner as kaptein, het Hongarye se Takbokke in die eerste wedstryd van hul Europese toer verslind. Die toerspan, onder Hein Erasmus se aanvoering, het die kragmeting met 35-12 gewen. Die Panters word saamgestel uit spelers van die Amerikaanse Suide, waar rugby minder sterk ontwikkel is as in die res van die land. Die span speel in die Amerikas-Noord-kampioenskap en is die huidige titelhouer. Daar wag nog wedstryde teen die Tsjeggiese Republiek en Oostenryk op die toer. Die Tsjegge word deur die gewese Bulls-afrigter, Phil Pretorius, gebrei.